Document ID: /roh_data/filtered/fineweb-2-filterrobots_roh.jsonl.gz/9271

L'attatgader Zlatan Ibrahimovic mida definitivamain da Paris Saint-Germain tar Manchester United. La midada en la Premier League tar il club da tradiziun saja definitiva, sco il Svedais da 34 onns ha communitgà via Facebook.
Sin la stagiun 2012/13 aveva Ibrahimovic midà dad AC Milan a Paris, nua ch'el ha silsuenter gudagnà 4 giadas en seria il campiunadi franzos.
Però ha Ibrahimovic terminà sia carriera tar l'equipa naziunala svedaisa suenter che lezza è crudada or al campiunadi europeic gia suenter la fasa da gruppa.
RR novitads 21:00